Kembara Sastera Nisah Haron: United Kingdom dan Dublin

Kembara Sastera Nisah Haron: United Kingdom dan Dublin merupakan sebuah buku berunsur travelog yang merakamkan pengalaman pengarangnya, Nisah Haji Haron dari United Kingdom ke Dublin. Buku ini diterbitkan oleh Institut Terjemahan & Buku Malaysia (ITBM) pada 27 April 2012. Selain itu, buku ini boleh didapati dalam bentuk media cetak dengan kulit lembut yang setebal 209 buah muka surat.

Gambaran keseluruhan
Buku ini memberikan pembaca sebuah pengalaman kemanusiaan dan daya berfikir tentang kehidupan yang bersifat sejagat. Penulis menggunakan sepenuhnya peluang dan ruang daripada pengamatannya untuk dibawa balik dan melahirkannya dalam bentuk buah fikiran atau idea baharu yang boleh dimanfaatkan di tanah airnya. Selain itu, terdapat juga penceritaan kebajikan para penulis supaya dihargai dan dikenang jasa mereka sepanjang zaman, biarpun mereka sudah meninggal dunia. Lantaran itu, buku ini dilihat amat bermanfaat untuk semua peringkat umur; dari pemimpin negara sehinggalah ke tahap para pelajar.

Seterusnya, perlukisan lokasi geografinya melalui kata-kata amat berkesan sekali sehingga jelas terbayang di mata pembaca yang merasakan berada di tempat tersebut. Pembaca juga dapat menyelami jiwa riang, duka, getir dan tabah penulis dalam menghadapi cabaran untuk mencapai cita-citanya. Selain daripada kisah kembara, terdapat juga nilai persahabatan, nilai persaudaraan dan motivasi tentang memandang kehidupan dari sudut positif serta bersangka baik kepada Allah.

Rujukan

Buku terbitan ITBM 2012
Penulisan Nisah Haron